text: माधव गाडगिल मशहूर पर्यावरणविद हैं। इन्होंने कहा है कि गोवा में पर्यावरण को लेकर एहतियात नहीं बरता गया तो वहां भी केरल जैसा हश्र हो सकता है। हमारी सरकार भी तब तक जागरूक नहीं होती है, जब तक किसी चीज के गंभीर दुष्परिणाम सामने न आ जाएं। अगर गाडगिल रिपोर्ट पर सरकार ने पहले ध्यान दिया होता तो शायद यह नौबत नहीं आती। आखिर क्या मतलब हुआ समिति गठित करके इतने पैसे खर्च करने का, जब उस रिपोर्ट पर अमल न किया जाए।